A menyasszony dicsérete
Mestereink tanították:

- Mivel kell táncolni a menyasszony előtt?

Sámáj iskolája szerint:

- Mondják olyannak, amilyen valójában.

Hillél iskolája szerint:

- "Szép és kedves a menyasszony!"

Sámáj követői szóltak Hillél követőinek:

- És ha sánta? És ha vak? Akkor is mondják azt, hogy "Szép és kedves a menyasszony?" Hiszen a Tóra mondja: "Hazug dologtól távol maradj!"

Hillél követői szóltak Sámáj követőinek:

- Szerintetek hát, aki rossz vásárt csinált a piacon, dicsérje, vagy fitymálja azt önmagának? Bizony, dicsérnie kell önmagának.

Emiatt mondták ki a Bölcsek:

- Az ember legyen mindig tekintettel a társaira.

Jegyzetek 

Vallás
Talmud